op zijn vier getideghe voren met goeden wyntercoirne besaeyt ende
den zomeraert zo verre het haverneel oft evene es oic met
goeden zade besaeyt op twee getidege voren en de gherste op
drie getideghe voren en de brake eens omgedaen It sal de
voirs wyn jairlicx int voirs hof leven xxxii mandelen walms
om de huysinghe ald mede te deckene en zo wes men voirts
van leeme latten vitselroeden dackroeden teene tymerhoute oft
anderssins tot repacien der selv huysinghen behoeven sal dat
sal de wynne sculdich zijn te halen dair hem de weduwe die
wisen sal Van welker repacien de voirs weduwe den wercliede
de dachuen gheven sal en de vors wynne den montcost zo vre
de selve repacie den leenenen wanden en strolenen daken aengaet
en niet voird It sal de vors wynne alle tstroo vanden vors
goeden comende boven de vors xxxii mandelen jairlicx den
vors tmijn duende int vors hof bringhen en te meste bekeen
en dat vuen opte vors lande also wel opte verste als opte
naiste tslands meesten pfijte It sal de wynne der wed
en nyeman ands ter helicht houden en vueden drie vierdel
scape zo verre de weduwe hem die levert en tvors hoff
behoirlic draghen mach de welke zij over ander jaer in
gewoenliker manien deilen selen mair oft de wynne na de twee
Ierste jair selve scape cochte den vors hove genoech zijnde zo
en soude hij egheene vander vors weduwen dorven houden It
sal de wynne moegen afhouwen alle verdroeghde bome opte
vors goede staende behoudelic dat hij voer elken verdroeghden
boom sal moeten planten twee poten van geliken zape en die
wel en loflic verdoirnen tegen die beesten drie jair lang
Ende oft der weduwen meer poten geliefde geplant te hebben
zo zal zij die copen en de wyn zalse halen planten ende
verdoirnen als voe It sal de vors wynne jairlicx moegen
truncken alle willighen en ande tynncboome opte voirs goede
staende als die tijtveerdich zijn en hij sal de vors lande
en beemde jairlicx wel en loflic bevreden en die also tsijne
afscheiden bevreedt laten It sal de weduwe doen visiten
de beemde en eeusselen en zo verre die met openinghen van
grechten slippen oft watloepen te beten waren dat zal de
wynne op zijnen cost doen doen en die also laten tsijnen